b'\n_START_ARTICLE_\nHandlova\n_START_SECTION_\nIstorija\n_START_PARAGRAPH_\nMiestelis \xc4\xafkurtas 1376\xc2\xa0m. vokie\xc4\x8di\xc5\xb3, kurie v\xc4\x97liau buvo vadinami Karpat\xc5\xb3 vokie\xc4\x8diais. Pirmasis Handlovos gyventojas buvo Peter Kricker i\xc5\xa1 Kremnicos, kuris atkeliavo kartu su 200-ais kit\xc5\xb3 \xc4\xafkurti gyvenviet\xc4\x97s vietov\xc4\x97je, vadintoje Kr\xc3\xa1sny les (liet. gra\xc5\xbeusis mi\xc5\xa1kas) pavadinimu. XVIII a. prad\xc4\x97ta anglies gavyba, kuri i\xc5\xa1 prad\xc5\xbei\xc5\xb3 apr\xc5\xabpindavo \xc5\xa1alia esan\xc4\x8di\xc4\x85 Boinicos pil\xc4\xaf._NEWLINE_Po Antrojo pasaulinio karo etniniai vokie\xc4\x8diai buvo priversti palikti miestel\xc4\xaf, ko pasekoje Handlove liko gyventi tik 4000 \xc5\xbemoni\xc5\xb3. Miestelio teis\xc4\x97s suteiktos 1960\xc2\xa0m.\n_START_SECTION_\n\xc5\xbdym\xc5\xabs \xc5\xbemon\xc4\x97s\n_START_PARAGRAPH_\nHandlovoje gim\xc4\x97 Martin \xc5\xa0krtel\xc2\xa0\xe2\x80\x93 Slovakijos futbolininkas, Fenerbah\xc3\xa7e SK klubo gyn\xc4\x97jas, nuo 2004 met\xc5\xb3 \xc5\xbeaid\xc5\xbeiantis Slovakijos rinktin\xc4\x97je.'